Snekkerbukse

**Snekkerbukse**, eller **snekkerbukser**, er en buksetype med lange bein og overdel med smekke eller brystklaff som blir holdt oppe av breie seler som krysser bak, dekker nederste del av ryggen og går over skuldrene. Bukseplagget brukes vanligvis som arbeidstøy, blant annet av snekkere og andre håndverkere og kroppsarbeidere. Buksene er gjerne utstyrt med praktiske lommer og hemper for verktøy og annet og framstilt i grovt, slitesterk tekstil, tradisjonelt dongeri (denim) med nagleforsterkede lommer og sømmer. Liknende varianter av selebukser brukes også som moteplagg, av barn og andre.

## Historikk

Vide snekkerbukser i billige stoffer ble tatt i bruk som beskyttende arbeidsplagg for blant andre bønder og landarbeidere, jernbanearbeidere, gruvearbeidere, håndverkere og visse industriarbeidere  i USA,  særlig i Sørstatene og Midtvesten, sist på 1800-tallet og tidlig på 1900-tallet. Plagget kom til Norge i 1920-åra. Buksemodellen har i perioder, blant annet på 1970-tallet og i ulike varianter, også vært moteriktig fritidsplagg for menn og kvinner. Snekkerbukser har vært barnetøy siden tidlig på 1900-tallet.



File:Sandkasselek ved Trøndelagsutstillingen 1930.jpg|«Sandkasselek ved Trøndelagsutstillingen 1930» viser barn i Trondheim med moderne selebukser med lik dekor på brystsmekken
File:Arbeidsfolk på Falstad (ca. 1950) - Workers at Falstad (ca. 1950) (14274001435).jpg|Snekkere og murere i selebukser under arbeid på Falstad fangeleir omkring 1950
File:Bundesarchiv Bild 183-P0107-0014, VEB Jugendmode Roßwein, Sommerkollektion.jpg|Konfeksjonsarbeidere i østtysk moteindustri vurderer en mønstret snekkerbukse designet som ungdomsmote for sommeren 1975


File:Winslow Homer - Haymaking (1864).jpg|Winslow Homers «Høyonn» (*Haymaking*) fra 1864 viser en fattig amerikansk landarbeider i selebukser med brystsmekke.
File:Russedans.jpg|Blå- og rødruss i 17. mai-tog 2006 iført moteriktige snekkerbukser som russeuniform med god plass til dekor. Legg merke til skikken med å la brystlapp og seler henge ned.


## Navn på engelsk
Snekkerbukse kan på britisk engelsk kalles *dungarees* eller *a pair of dungarees* («et par dongeribukser»), i amerikansk engelsk *overall*, *bib overall* eller *bib-and-brace overall* («heldekkende med smekke og seler»).

Betegnelsen overalls kan også på norsk brukes om snekkerbukser. Det norske overall betegner vanligvis ulike typer heldresser, særlig kjeledress (kalles *coveralls* på amerikansk og *boiler suit* på britisk).
Olabukser i form av arbeidsbukser med mange lommer og hemper kan i USA kalles *carpenter jeans* («snekkerjeans»).

## Andre selebukser
Ulike typer selebukser brukes gjerne som arbeidsantrekk for voksne, men er også vanlig som ytterplagg for småbarn. Samme buksesnitt med lange bein, seler og bryststykke er for eksempel vanlig som del av vanntett oljehyre og regntøy. Forede selebukser kan dessuten brukes som skiantrekk sammen med vinterjakker. Store selebukser bæres ofte som ytterplagg over tynnere bukser.


Y roact.jpg|Selebukser er også vanlig som regntøy. Bildet viser oljehyre, regntøysett med bukse og jakke av vanntett oljelerret (oilskin) eller plastbelagt tekstilvev.
File:548. Sætersdalen - no-nb digifoto 20140801 00025 bldsa PK18268.jpg|«Skinnfubuksor» eller «brok» til setesdalsbunaden, lange klaffebukse med smekkeliknende bryststykke og seler.
File:549. Sætersdalen - no-nb digifoto 20140801 00021 bldsa PK18264.jpg


## Se også
* Selebukser
* Lederhosen, tradisjonell tysk buksemodell med korte buksebein, brystklaff og seler
* Klaffebukse, kne- eller fotside bukser med klaff istedenfor gylf
* Kjeledress
* Arbeidsklær
* Dongeribukser, olabukser
* Regntøy
* Forkle

## Eksterne lenker
* 
* Om snekkerbukser som moteplagg 2013